OR มอบแอลกอฮอล์ 44 โรงพยาบาล สู้ “โควิด-19”
OR มอบแอลกอฮอล์ 44 โรงพยาบาล สู้ "โควิด-19"
14 พ.ค. 2563

 บริษัท ปตท. น้ำมันและการค้าปลีก จำกัด (มหาชน) หรือ OR ในเครือบริษัท ปตท. จำกัด (มหาชน) หรือ PTT มอบแอลกอฮอล์สำหรับทำความสะอาดและเจลแอลกอฮอล์ให้แก่โรงพยาบาล 44 แห่ง ทั่วประเทศ เช่น เชียงใหม่ พิษณุโลก ลำปาง อุบลราชธานี ขอนแก่น สุราษฎร์ธานี ภูเก็ต ชลบุรี สระบุรี อยุธยา ฯลฯ รวมถึงหน่วยงานที่ขาดแคลน เช่นมูลนิธิพระมหาไถ่เพื่อการพัฒนาคนพิการ มูลนิธิคนตาบอดแห่งประเทศไทยในพระบรมราชินูปถัมภ์ รวมจำนวนกว่า 12,000 ลิตร เพื่อสนับสนุนการปฏิบัติงานของบุคลากรทางการแพทย์ และช่วยลดการแพร่กระจายของโรคโควิด-19 ในแต่ละพื้นที่